ПРОЕКТ

ЗАКОН 
ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА
ДЪРЖАВНИЯ СЛУЖИТЕЛ

 (обн., ДВ, бр. 67 от 1999 г., изм. и доп., бр. 1 от 2000 г., бр. 25, 99 и 110 от 2001 г., 
бр. 45 от 2002 г. и бр. 95 от 2003 г.)

Параграф единствен. В чл. 63 числото “167” се заменя със “167а”.

Заключителна разпоредба

Параграф единствен. Законът влиза в сила от деня на обнародването в “Държавен вестник”.

МОТИВИ

Директива 96/34/ЕО относно Рамковото Споразумение за родителски отпуск, сключено между Съюза на индустриалните федерации на страните от Европейската общност (СИФСЕО), Европейския център на държавните предприятия (ЕЦДП) и Европейската конфедерация на профсъюзите (ЕКП) има за цел да гарантира влизането в действие за всички държави-членки на ЕС на приложеното рамково споразумение за родителски отпуск, сключено на 14 декември 1995 г. между Общите междупрофесионални организации на ниво Европейски съюз. 
Родителският отпуск представлява субективно право за всеки от родителите (осиновителите) на самостоятелно основание да ползва поне 3 месеца отпуск за отглеждане на дете до навършване на 8-годишна възраст. 
Директивата бе транспонирана със Закона за изменение и допълнение на Кодекса на труда (обн. ДВ, бр. 52 от 18.06.2004 г., в сила от 1.08.2004 г.) в чл.167а “Неплатен отпуск за отглеждане на дете до 8-годишна възраст”.
Съгласно чл. 167а от Кодекса на труда, след използването на платения и неплатения отпуски за отглеждане на дете всеки от родителите (осиновителите), ако работят по трудово правоотношение и детето не е настанено в заведение на пълна държавна издръжка, при поискване има право да ползва неплатен отпуск в размер 6 месеца за отглеждане на дете до навършване на 8-годишна възраст.
	С оглед равнопоставеност на работещите в Република България това право е необходимо да бъде регламентирано и по отношение на работещите по служебно правоотношение чрез предлаганите изменения в Закона за държавния служител.

12.07.2004 г. 					Вносител : 
АНЕЛИЯ МИНГОВА ( ПГ на НДСВ)